**Informácia pre verejnosť podľa § 16a ods.7 zákona č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“) o začatí konania.**

* Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, úsek štátnej vodnej správy oznamuje verejnosti, že subjekt SLOR, s.r.o., Bajzova 1, 821 08 Bratislava, IČO: 45 578 940 (ďalej len „žiadateľ“) požiadal listom zo dňa 09. 09. 2019 o vydanie rozhodnutia k navrhovanej činnosti podľa § 16a ods. 1 vodného zákona pre pripravovanú stavbu **„MVE Smrečianka “**. Dňom doručenia žiadosti bolo správne konanie začaté.
* Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, úsek štátnej vodnej správy listom zo dňa 10. 09. 2019 požiadal Výskumný ústav vodného hospodárstva Bratislava (VÚVH) o vydanie odborného stanoviska k navrhovanej činnosti, či uvažovanou stavbou/činnosťou **„MVE Smrečianka“** ide o navrhovanú činnosť podľa § 16 ods. 6 písm. b) vodného zákona a správne konanie rozhodnutím číslo OU-ZA-OSZP2-2019/040092-02/Mac zo dňa 10.09.2019 prerušil. Odborné stanovisko VÚVH bolo doručené dňa 13.11.2019.
* Verejnosť môže doručiť písomné stanovisko orgánu štátnej vodnej správy k projektovej dokumentácii navrhovanej činnosti alebo k odbornému stanovisku do 10 dní od ich zverejnenia na webovom sídle orgánu štátnej vodnej správy a na webovom sídle ministerstva na adresu:

Okresný úrad Žilina

odbor starostlivosti o životné prostredie

oddelenie štátnej správy vôd a vybraných zložiek životného prostredia kraja

Vysokoškolákov 8556/33B, 010 08 Žilina

* Proti rozhodnutiu vydanému podľa § 16a ods. 1 vodného zákona nie je prípustné odvolanie.
* Súčasťou informácie o začatí konania je:
* Projektová dokumentácia stavby „MVE Smrečianka“
* Odborné stanovisko Výskumného ústavu vodného hospodárstva Bratislava (VÚVH) k navrhovanej činnosti

Číslo: OU-ZA-OSZP2-2019/040092-3/Mac